Na podlagi dolčb Statuta Konjeniškega kluba Stol je upravni odbor sprejel naslednji

**Pravilnik o najemu prostorov za piknik na parceli KK Stol**

**SPLOŠNE DOLOČBE**

1. člen

Ta pravilnik ureja oddajo in uporabo prostorov:

1. Zgornja brunarica na parceli KK Stol

2. Spodnja brunarica na parceli KK Stol

3. Parcela KK Stol

2. člen

Prostori, navedeni v 1. členu tega pravilnika, se oddajajo za naslednje namene:

* prireditve (kot so proslave, prireditve, predstave, komemoracije);
* družabni dogodki (pikniki, poroke …);
* organizirana predavanja in izobraževanja;
* drugo

**REZERVACIJA**

3. člen

Prostori, navedeni v 1. členu tega pravilnika, se oddajajo v uporabo delovnim in nedelovnim članom kluba ter zunanjim uporabnikom, ki niso člani kluba.

Prednost pri rezervaciji termina imajo delovni člani pred nedelovnimi člani in nedelovni člani pred zunanjimi uporabniki.

Uporaba prosotorov je za delovne člane brezplačna, za nedelovne člane pa je prispevek 50 % polne cene, objavljene v uradnem ceniku kluba.

Delovni in nedelovni člani lahko v svojem imenu rezervirajo prostor le za ožje družinske člane, največ dvakrat na leto.

**UPORABA**

Uporaba posameznih prostorov se obračuna po veljavnem ceniku, ki ga potrdi upravni odbor kluba.

4. člen

Cenik uporabe prostorov sestavljajo:

* cena uporabe (cene se nanašajo samo na uporabo);

Cenik uporabe velja do preklica, uporablja pa se od 28. jun. 2021.

5. člen

Evidenco o rezervaciji in uporabi prostorov vodi skrbnik.

Evidenca uporabe prostorov mora vsebovati naslednje podatke:

* terminske podatke uporabe prostorov;
* naziv uporabnika;
* naziv prireditve;
* opombe, v katerih se evidentirajo morebitne poškodbe ali nepravilnosti uporabe.

6. člen

Uporabniki so dolžni prevzeti prostore od skrbnika in jih po končani prireditvi/dogodku predati skrbniku.

Pri prevzemu prostora je potrebno evidentirati morebitne poškodbe ali spremembe, ki se odpravijo na stroške uporabnika, ki je odgovoren za nastalo škodo. V tem primeru mora uporabnik plačati tudi morebitne stroške izpada uporabe prostora.

7. člen

Predsednik kluba lahko odobri izjeme pri plačilu uporabe prostora in jih utemelji na prvi seji upravnega odbora po izvedenem dogodku.

**KONČNE DOLOČBE**

8. člen

**Ta pravilnik začne veljati naslednji delovni dan po potrditvi na občnem zboru KK Stol, s podpisom predsednika kluba in se javno objavi na spletni strani KK Stol.**

|  |  |  |
| --- | --- | --- |
| **Žirovnica, 28. 6. 2021** |  | **Leopold Zupan****PREDSEDNIK KK STOL** |